Wšědna myšaca wěcha

Wšědna myšaca wěcha (Ruscus aculeatus) je rostlina ze swójby  ruskusowych rostlinow (Nolinoideae) znutřka swójby hromakowych rostlinow (Asparagaceae). Dalše serbske mjeno je kałata myšaca wěcha.

 Wopis 
Wšědna myšaca wěcha docpěwa wysokosć wot 30 hač 100 cm.

 Łopjena 
Łopjena su šupiznojte. Nimo toho rostlina ma łopjenojće wušěrjene bóčne wurostki, kotrež su šěroko-lancetojte, kožojte, přeco zelene a docpěwaja šěrokosć wot 2 hač 3 cm a maja dołhi kónčk.

 Kćenja 
Kćěje wot februara hač apryla. Kćenja su zelenojte, docpěwaja šěrokosć wot 3 mm a njesu šupiznojte nošne łopješka.

 Płody 
Płód je kulojta, čerwjena jahoda.

 Stejnišćo 
Rosće w kerčinach, dubowych lěsach, na suchich, skalnych zwisach.

 Rozšěrjenje 
Rostlina je w južnej Alpach a južnej Europje rozšěrjena.

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 46 , ale jako lilijowa rostlina Liliaceae
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Ruskusowe rostliny